gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8848, del 02-07-2020 (2020/5055)

Extracte de la convocatòria d'ajudes per a estudiants i estudiantes participants en el Programa de mobilitat nacional SICUE 2020/ 2021.
---------------------------------------------------------------------------------------------------------------------------------------

### Dades del document

Número de DOGV
:   8848

Data del DOGV
:   02-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5055


Data del document
:   23-06-2020

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * ajuda pública

Extracte de la convocatòria d'ajudes per a estudiants i estudiantes participants en el Programa de mobilitat nacional SICUE 2020/ 2021. [2020/5055]  
BDNS (identif.): 513108.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris i beneficiàries  
Per a optar a les ajudes a què es refereixen les presents bases reguladores, serà condició necessària haver obtingut plaça en la convocatòria del programa de mobilitat nacional SICUE per al curs 2020/2021.  
  
Segon. Objecte  
Atorgar ajudes als estudiants que han obtingut una plaça per a la realització d'estudis en una universitat espanyola a l'empara del programa de mobilitat nacional SICUE durant el curs acadèmic 2020/2021 i que resulten beneficiaris.  
  
Tercer. Bases reguladores  
https://boumh.umh.es/files/2020/06/RR\_00881\_2020.pdf  
  
Quarta. Quantia  
L'import de les beques per beneficiari serà 100 euros mensuals fins a un màxim possible de nou mesos.  
  
Cinqué. Termini de presentació de sol·licituds  
El termini de presentació de sol·licituds serà de deu dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Sisé. Altres dades  
En cas d'existir més recursos disponibles, es podrà incrementar el nombre de beques que es concedirà.  
  
Elx, 23 de juny de 2020.- El rector: Juan José Ruiz Martínez.
Diari Oficial de la Generalitat Valenciana


Sumari del DOGV 8944, del 04-11-2020 (2020/8990)

RESOLUCIÓ de 28 d'octubre de 2020, de la Universitat d'Alacant, per la qual es nomena professora titular d'universitat en l'àrea de coneixement de Didàctica i Organització Escolar.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   8944

Data del DOGV
:   04-11-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/8990


Data del document
:   28-10-2020

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 28 d'octubre de 2020, de la Universitat d'Alacant, per la qual es nomena professora titular d'universitat en l'àrea de coneixement de Didàctica i Organització Escolar. [2020/8990]  
De conformitat amb la proposta elevada per la comissió nomenada per a jutjar la plaça de professor/a titular d'universitat (DF02941), convocada per la Resolució de 2 de juny de 2020 (BOE 09.06.2020), de l'àrea de coneixement de Didàctica i Organització Escolar, Departament de Psicologia Evolutiva i Didàctica, i presentada per la persona interessada la documentació a què fa referència la base novena de la convocatòria;  
Aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, ha resolt nomenar Carolina Gonzálvez Maciá, professora titular d'universitat de l'àrea de coneixement de Didàctica i Organització Escolar, adscrita al Departament de Psicologia Evolutiva i Didàctica.  
  
Contra aquesta resolució, que esgota la via administrativa, la persona interessada pot interposar recurs contenciós administratiu davant del jutjat contenciós administratiu d'Alacant competent, en el termini de dos mesos comptats a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
  
Alacant, 28 d'octubre de 2020. El rector: Manuel Palomar Sanz.
Diari Oficial de la Generalitat Valenciana


Sumari del DOGV 8979, del 21-12-2020 (2020/11743)

DECRET 210/2020, de 18 de desembre, del Consell, de nomenament d'Amparo Navarro Faure com a rectora de la Universitat d'Alacant.
--------------------------------------------------------------------------------------------------------------------------------

### Dades del document

Número de DOGV
:   8979

Data del DOGV
:   21-12-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/11280


Data del document
:   18-12-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * Universitat d'Alacant

DECRET 210/2020, de 18 de desembre, del Consell, de nomenament d'Amparo Navarro Faure com a rectora de la Universitat d'Alacant.  
 [2020/11715]  
La Junta Electoral de la Universitat d'Alacant, a la vista dels resultats de les eleccions al Rectorat de la Universitat, ha acordat el 10.12.2020 proclamar amb caràcter definitiu Amparo Navarro Faure rectora de la Universitat d'Alacant.  
D'acord amb el que estableixen l'article 20 de la Llei orgànica 6/2001, de 21 de desembre, d'universitats, i l'article 33.2 de la Llei 5/1983, de 30 de desembre, de la Generalitat, del Consell, a proposta de la consellera d'Innovació, Universitats, Ciència i Societat Digital i amb la deliberació prèvia del Consell, en la reunió de 18 de desembre de 2020,  
  
  
DISPOSE  
  
Nomenar Amparo Navarro Faure rectora de la Universitat d'Alacant.  
  
Aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
València, 18 de desembre de 2020  
  
El president de la Generalitat,  
XIMO PUIG I FERRER  
  
La consellera d'Innovació, Universitats,  
Ciència i Societat Digital,  
CAROLINA PASCUAL VILLALOBOS
Diari Oficial de la Generalitat Valenciana


Sumari del DOGV 8932, del 22-10-2020 (2020/8397)

Notificació de la sentència dictada en el procediment ordinari número 817/2019.
-------------------------------------------------------------------------------

### Dades del document

Número de DOGV
:   8932

Data del DOGV
:   22-10-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/8397


Organisme emissor
:   Jutjat de Primera Instància i Instrucció Número 1 de Sueca

Tipus de document
:   Edicte

Notificació de la sentència dictada en el procediment ordinari número 817/2019. [2020/8397]  
De: Tetyana Masalovych.   
Procuradora: Pilar Pons Fuster.  
Contra: Sergiy Antonov.   
Amparo Aragó Tur, lletrada de l'Administració de justícia del Jutjat de Primera Instància núm. 1 de Sueca, faig saber que, en aquest jutjat, i amb el núm. de procediment ordinari 817/2019, consta dictada la resolució que, copiada en els aspectes bàsics, diu així:  
Jutjat de Primera Instància número 1 de Sueca  
Sentència número 83/2020  
Jutgessa que la dicta: Clara España Arbona.  
Lloc: Sueca.  
Data: 23 de setembre del 2020.  
Part demandant: Tetyana Masalovych.  
Procuradora: Pilar Pons Fuster.  
Part demandada: Sergiy Antonov.  
  
«Dispositiva  
Estime la demanda interposada per la procuradora Pilar Pons Fuster, en nom i representació de Tetyana Masalovych, assistida del lletrat Juan Antonio Sánchez Torrent, contra Sergiy Antonov, i, en conseqüència, declare la indivisibilitat de la cosa comuna de l'habitatge a l'avinguda Diagonal del País Valencià de Cullera, número 29, planta 2a, porta 5a, inscrit en el Registre de la Propietat de Cullera, en el tom 2.960, llibre 1.225, foli 55, finca 34.640, inscripció 2, referència cadastral 7585205YJ3378N/4103EH, del qual les dues parts són propietaris. I n'ordene la divisió de la manera següent:  
S'adjudica la finca esmentada a Tetyana Masalovych, a qui se li imposa el pagament del préstec que pesa sobre aquesta. Així mateix, s'allibera el demandat Sergiy Antonov d'aquest pagament, sense una indemnització a favor d'aquest.  
S'imposen les costes a la part demandada, Sergiy Antonov.  
Notifiqueu aquesta resolució a les parts i indiqueu-los que, en contra, s'hi pot interposar un recurs d'apel·lació, dins del termini de 5 dies, davant d'aquest jutjat, per a l'Audiència Provincial de València.  
  
Expediu una testimoniança d'aquesta resolució perquè conste en les actuacions.  
Aquesta és la meua sentència, que pronuncie, mane i signe.»  
  
Publicació: la sentència anterior ha sigut donada, llegida i publicada pel jutge que l'autoritza, en el dia de la seua data. En done fe.  
El que s'ha publicat per mitjà d'aquest edicte s'inserirà en el Diari Oficial de la Generalitat Valenciana a fi que valga de notificació en forma legal al demandat, actualment en parador ignorat.  
  
Sueca, 8 d'octubre de 2020.- La lletrada de l'Administració de justícia: Amparo Aragó Tur.
Diari Oficial de la Generalitat Valenciana


Sumari del DOGV 8731, del 03-02-2020 (2020/486)

Notificació de la sentència dictada en el procediment de pàtria potestat número 469/2018.
-----------------------------------------------------------------------------------------

### Dades del document

Número de DOGV
:   8731

Data del DOGV
:   03-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/486


Organisme emissor
:   Jutjat de Primera Instància número 4 de Mislata

Tipus de document
:   Edicte

Notificació de la sentència dictada en el procediment de pàtria potestat número 469/2018.  
 [2020/486]  
La lletrada de l'Administració de justícia, Cristina Villalba Moltó, del Jutjat de Primera Instància i Instrucció número 4 de Mislata, faig saber que per aquest jutjat s'ha dictat sentència, l'encapçalament i la part dispositiva de la qual s'ha ordenat publicar, adaptat a la Instrucció número 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com el que es disposa en la Llei orgànica de protecció de dades 15/1999; de 13 de desembre, que diuen literalment:  
  
«Procediment: família. Pàtria potestat número 469/2018   
Demandant: Harpreet Kaur  
Procurador: Jorge Castelló Navarro  
Lletrada: Maria del Carmen Mendez García  
Demandado: Harjinder Singh  
Magistrada jutgessa que ho dicta: Verónica Chulia Belenguer  
Mislata, 20 de desembre de 2019  
Dispositiva: Estimatòria de la demanda  
El text íntegre de la resolució es troba a la disposició de la part en l'oficina judicial.  
Manera d'impugnació: recurs d'apel·lació en el termini de 20 dies.»  
  
I trobant-se aquest demandat, Harjinder Singh, en parador ignorat, s'expedeix aquest edicte a fi que li servisca de notificació de forma deguda.  
  
Mislata, 20 de desembre de 2019.- La lletrada de l'Administració de justícia: Cristina Villalba Moltó.
Diari Oficial de la Generalitat Valenciana


Sumari del DOGV 8932, del 22-10-2020 (2020/8700)

Extracte de la Resolució de 18 de setembre de 2020, de la Universitat Politècnica de València, per la qual es convoquen les beques Santander Progrés Covid-19 convocatòria 2020-2021.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8932

Data del DOGV
:   22-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8700


Data del document
:   15-10-2020

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 18 de setembre de 2020, de la Universitat Politècnica de València, per la qual es convoquen les beques Santander Progrés Covid-19 convocatòria 2020-2021. [2020/8700]  
BDNS (identif.): 529104.  
  
La convocatòria va dirigida a alumnat matriculat en estudis oficials de grau, màster o doctorat impartits a la Universitat Politècnica de València, amb els millors expedients acadèmics.  
La present convocatòria preveu facilitar l'accés a l'educació superior als estudiants i les estudiantes amb els millors expedients a nivell nacional.  
L'import d'aquestes ajudes serà atès amb càrrec als fons que es destinen en el pressupost d'aquesta universitat de l'exercici de 2021, fins a un import màxim de vuit mil euros (8.000 euros).  
El termini de sol·licituds anirà des de l'endemà de la seua publicació en el Diari Oficial de la Generalitat Valenciana al 15 de novembre de 2020 (tots dos inclosos).  
  
València, 15 d'octubre de 2020. El rector: Francisco José Mora Mas.
Diari Oficial de la Generalitat Valenciana


Sumari del DOGV 8718, del 16-01-2020 (2019/11479)

Notificació de la sentència dictada en el judici verbal número 1804/2016.
-------------------------------------------------------------------------

### Dades del document

Número de DOGV
:   8718

Data del DOGV
:   16-01-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/11747


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 1804/2016. [2019/11685]  
Demandant: Caser Seguros, SA.  
Procurador: Manuel Martínez Rico.   
Demandat: Juan Rodríguez Verdegay.  
  
En el present procediment judici verbal amb el número 1804/2016 s'ha dictat sentència en el qual consta com a demandant Caser Seguros, SA, i com a demandat Juan Rodríguez Verdegay.  
Conforme a la Instrucció 6/2012 de la Secretaria General de l'Administració de Justícia queden les actuacions en l'oficina judicial a la disposició dels interessats.  
El termini per a recórrer és de 20 dies a comptar des de l'endemà a la notificació, i haurà de depositar 50 euros en el compte de consignacions del jutjat excepte si fora beneficiari de justícia gratuïta.  
Les dades personals que es posen a la disposició de les parts han de ser tractats amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
  
Torrevieja, 26 de novembre de 2019.- El lletrat de l'Administració de justícia: José Antonio Villalgordo Presons.
Diari Oficial de la Generalitat Valenciana


Sumari del DOGV 8731, del 03-02-2020 (2019/12620)

Notificació de la sentència dictada en el judici verbal número 378/2018.
------------------------------------------------------------------------

### Dades del document

Número de DOGV
:   8731

Data del DOGV
:   03-02-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2019/12483


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el judici verbal número 378/2018. [2019/12399]  
Raquel García Martín, lletrada de l'Administració de justícia del Jutjat de Primera Instància número 3 de València, fa saber, que en aquest jutjat se segueix procediment de judici verbal número 378/2018, a instàncies de Plus Ultra contra Proymat It, SL, i Allianz en el qual s'ha acordat notificar a Proymat It, SL., que en data 18 d'octubre de 2019, s'ha dictat sentència que l'afecta, i acte no cap recurs. Per a conèixer el contingut íntegre d'aquesta resolució, podrà personar-se en la Secretaria del Jutjat, situat a València, avenida Professor López Piñero, número 14, pis 2n, zona blava (Ciutat de la Justícia de València).  
I perquè servisca de notificació en forma amb prevenció dels recursos expressats, a la part demandada que es troba en parador ignorat Proymat It, SL, conforme al que es disposa en l'art. 164 de la LEC, s'expedeix el present.  
  
València 11 de novembre de 2019.- La lletrada de l'Administració de justícia: Raquel García Martín.
Diari Oficial de la Generalitat Valenciana


Sumari del DOGV 8906, del 16-09-2020 (2020/7332)

ACORD d'11 de setembre de 2020, del Consell, d'autorització de l'expedient de rescabalament CNEN 20/0101/113 per obligacions contretes en 2019 i 2020.
------------------------------------------------------------------------------------------------------------------------------------------------------

### Dades del document

Número de DOGV
:   8906

Data del DOGV
:   16-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7332


Data del document
:   11-09-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Acord

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

ACORD d'11 de setembre de 2020, del Consell, d'autorització de l'expedient de rescabalament CNEN 20/0101/113 per obligacions contretes en 2019 i 2020. [2020/7332]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Agricultura, Desenvolupament Rural, Emergència Climàtica i Transició Ecològica, el Consell, prèvia deliberació, en la reunió d'11 de setembre de 2020,  
  
  
ACORDA  
  
Primer  
Autoritzar l'aprovació per la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de l'expedient de rescabalament CNEN20/0101/113 pels serveis prestats de neteja de l'edifici Prop I al carrer Gregorio Gea, 27 de València, entre l'1 de novembre de 2019 i el 29 de febrer de 2020, per import de 66.999,48 - (IVA inclòs).  
  
Segon  
Autoritzar la imputació al pressupost del 2020 de les obligacions econòmiques contretes en l'exercici 2019, per import de 33.499,74 ?.  
  
València, 11 de setembre de 2020  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8897, del 03-09-2020 (2020/6961)

RESOLUCIÓ d'1 de setembre de 2020, de la Universitat d'Alacant, per la qual s'adjudica la plaça de professora o professor contractats doctors número DC04699 en l'àrea de coneixement de Filosofia.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8897

Data del DOGV
:   03-09-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/6961


Data del document
:   01-09-2020

Organisme emissor
:   Universitat d'Alacant

Tipus de document
:   Resolució

RESOLUCIÓ d'1 de setembre de 2020, de la Universitat d'Alacant, per la qual s'adjudica la plaça de professora o professor contractats doctors número DC04699 en l'àrea de coneixement de Filosofia. [2020/6961]  
De conformitat amb la base desena del concurs de places de personal docent i investigador en règim de contractació laboral, convocat per la Resolució de 29 de maig de 2020 (DOGV 03.06.2020), i a proposta de la comissió de selecció jutjadora de la plaça de professora o professor contractat doctor núm. DC04699 de l'àrea de coneixement de Filosofia, Departament d'Humanitats Contemporànies, s'adjudica aquesta plaça a Antonio de Murcia Conesa, amb DNI \*\*\*5674\*\*.  
  
Contra la present resolució, que esgota la via administrativa, es podrà interposar recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que disposen els articles 123 i 124 de la Llei 39/2015.  
  
  
Alacant, 1 de setembre de 2020.- El rector: Manuel Palomar Sanz.